CELEX: C2006/086/30
Language: et
Date: 2006-04-08 00:00:00
Title: Kohtuasi C-79/06: Euroopa Ühenduste Komisjoni  10. veebruari 2006.  aasta hagi Prantsuse Vabariigi vastu

8.4.2006   
            
            
               ET
            
            
               Euroopa Liidu Teataja
            
            
               C 86/16
            
         Euroopa Ühenduste Komisjoni 10. veebruari 2006. aasta hagi Prantsuse Vabariigi vastu
   (Kohtuasi C-79/06)
   (2006/C 86/30)
   Kohtumenetluse keel: prantsuse
   Euroopa Ühenduste Komisjon esitas 10. veebruaril 2006 hagi Prantsuse Vabariigi vastu. Euroopa Komisjoni esindaja on M. Heller, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               1)
            
            
               tuvastada, et kuna Prantsuse Vabariik ei ole võtnud vajalikke meetmeid Euroopa Ühenduste Kohtu 27. novembri 2003. aasta otsuse kohtuasjas C-429/01 (1), mis käsitleb direktiivi 90/219/EMÜ (2) ebaõiget ja mittetäielikku ülevõtmist, täitmiseks, siis on Prantsuse Vabariik rikkunud Euroopa Ühenduse asutamislepingu artikli 228 lõikest 1 tulenevaid kohustusi;
            
         
               2)
            
            
               kohustada Prantsuse Vabariiki maksma Euroopa Ühenduste Komisjoni arvele “Euroopa Ühenduse omavahendid” trahvi 168 800 eurot kohtuasjas C-429/01 tehtud otsuse täitmisega viivitamise iga päeva eest alates käesolevas asjas kohtuotsuse tegemise päevast kuni kohtuasjas C-429/01 tehtud otsuse täitmiseni;
            
         
               3)
            
            
               mõista kohtukulud välja Prantsuse Vabariigilt.
            
         Väited ja peamised argumendid:
   Prantsuse Vabariik oleks vahetult pärast kohtu asjaomase otsuse tegemist pidanud algatama vajaliku õigusloomemenetluse ning viima sisse vastavasisulised muudatused direktiivi 90/219/EMÜ täitmiseks.
   Seni ei ole 14 aasta jooksul õigus- ega haldusnormidesse vajalikke muudatusi sisse viidud, ehk siis vastavalt kümme ja seitse aastat pärast ülevõtmise tähtaja möödumist ning kaks aastat pärast kohustuse rikkumist tuvastava kohtu otsuse tegemist.
   
      (1)  EKL 2003, lk I-14355.
   
      (2)  Nõukogu 23. aprilli 1990. aasta direktiiv 90/219/EMÜ geneetiliselt muundatud mikroorganismide isoleeritud kasutamise kohta, EÜT L 117, lk 1.